CELEX: 32014D0160
Language: lv
Date: 2014-03-20 00:00:00
Title: 2014/160/ES: Komisijas Īstenošanas lēmums ( 2014. gada 20. marts ), ar kuru atceļ uz Padomes Lēmuma 95/408/EK pamata pieņemtos sarakstus ar trešo valstu uzņēmumiem, no kuriem dalībvalstis atļauj importēt noteiktus dzīvnieku izcelsmes produktus (izziņots ar dokumenta numuru C(2014) 1742)  Dokuments attiecas uz EEZ

22.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 87/104
            
         
      KOMISIJAS ĪSTENOŠANAS LĒMUMS
   
   (2014. gada 20. marts),
   ar kuru atceļ uz Padomes Lēmuma 95/408/EK pamata pieņemtos sarakstus ar trešo valstu uzņēmumiem, no kuriem dalībvalstis atļauj importēt noteiktus dzīvnieku izcelsmes produktus
   (izziņots ar dokumenta numuru C(2014) 1742)
   (Dokuments attiecas uz EEZ)
   (2014/160/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (1), un jo īpaši tās 16. pantu,
   tā kā:
   
               (1)
            
            
               Ar Eiropas Parlamenta un Padomes Direktīvu 2004/41/EK (2) tika grozīts Padomes Lēmums 95/408/EK (3) un paredzēts, ka trešo valstu un trešo valstu uzņēmumu pagaidu sarakstus, kas izveidoti saskaņā ar Lēmumu 95/408/EK, būtu jāturpina piemērot mutatis mutandis, kamēr nav pieņemti vajadzīgie noteikumi uz Eiropas Parlamenta un Padomes Regulas (EK) Nr. 852/2004 (4), Eiropas Parlamenta un Padomes Regulas (EK) Nr. 853/2004 (5), Regulas (EK) Nr. 854/2004 vai Padomes Direktīvas 2002/99/EK (6) pamata. Lēmums bija spēkā līdz Regulas (EK) Nr. 852/2004, Regulas (EK) Nr. 853/2004 un Regulas (EK) Nr. 854/2004 piemērošanas termiņa beigām, proti, līdz 2006. gada 1. janvārim.
            
         
               (2)
            
            
               Uz Lēmuma 95/408/EK pamata pieņemtie saraksti ar trešo valstu uzņēmumiem, no kuriem dalībvalstis atļauj importēt noteiktus dzīvnieku izcelsmes produktus, joprojām pastāv.
            
         
               (3)
            
            
               Regulas (EK) Nr. 854/2004 12. pantā ir noteikta procedūra, kas jāievēro attiecībā uz tādu uzņēmumu sarakstu izveidi un atjaunināšanu, no kuriem atļauts noteiktu dzīvnieku izcelsmes produktu imports. Balstoties uz minētā panta noteikumiem, jo īpaši tā 5. punktu, kurā teikts, ka Komisija gādā par to, lai sabiedrībai būtu pieejamas visu izveidoto vai atjaunināto sarakstu jaunākās versijas, saraksti ar uzņēmumiem, no kuriem dalībvalstis atļauj importēt noteiktus dzīvnieku izcelsmes produktus lietošanai pārtikā, tiek publicēti Eiropas Komisijas tīmekļa vietnē (7).
            
         
               (4)
            
            
               Savienības tiesību aktu skaidrības labad un ņemot vērā to, ka ir izveidoti saraksti ar uzņēmumiem, no kuriem dalībvalstis atļauj importēt noteiktus dzīvnieku izcelsmes produktus lietošanai pārtikā, iepriekšējie saraksti, kas pieņemti uz Lēmuma 95/408/EK pamata, ir novecojuši, tāpēc juridiskās skaidrības labad ir nepieciešams tos oficiāli atcelt.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo atceļ pielikumā uzskaitītos Komisijas lēmumus.
   2. pants
   Šis lēmums ir adresēts dalībvalstīm.
   
      Briselē, 2014. gada 20. martā
      
         
            Komisijas vārdā –
         
            Komisijas loceklis
         
         Tonio BORG
         
      
   
   
      (1)  OV L 139, 30.4.2004., 206. lpp.
   
      (2)  Eiropas Parlamenta un Padomes 2004. gada 21. aprīļa Direktīva 2004/41/EK, ar ko atceļ dažas direktīvas par pārtikas higiēnu un dzīvnieku veselības nosacījumiem attiecībā uz dažu lietošanai pārtikā paredzētu dzīvnieku izcelsmes produktu ražošanu un laišanu tirgū un groza Padomes Direktīvas 89/662/EEK un 92/118/EK un Padomes Lēmumu 95/408/EK (OV L 157, 30.4.2004., 33. lpp.).
   
      (3)  Padomes 1995. gada 22. Jūnija Lēmums 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes (OV L 243, 11.10.1995., 17. lpp.).
   
      (4)  Eiropas Parlamenta un Padomes 2004. gada 29. aprīļa Regula (EK) Nr. 852/2004 par pārtikas produktu higiēnu (OV L 139, 30.4.2004., 1. lpp.).
   
      (5)  Eiropas Parlamenta un Padomes 2004. gada 29. aprīļa Regula (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).
   
      (6)  Padomes 2002. gada 16. decembra Direktīva 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (OV L 18, 23.1.2003., 11. lpp.).
   
      (7)  https://webgate.ec.europa.eu/sanco/traces/output/non_eu_listsPerCountry_en.htm
   
      PIELIKUMS
      Komisijas Lēmums 81/91/EEK (1)
      
      Komisijas Lēmums 81/92/EEK (2)
      
      Komisijas Lēmums 81/713/EEK (3)
      
      Komisijas Lēmums 82/913/EEK (4)
      
      Komisijas Lēmums 83/384/EEK (5)
      
      Komisijas Lēmums 83/402/EEK (6)
      
      Komisijas Lēmums 83/423/EEK (7)
      
      Komisijas Lēmums 84/24/EEK (8)
      
      Komisijas Lēmums 85/539/EEK (9)
      
      Komisijas Lēmums 86/65/EEK (10)
      
      Komisijas Lēmums 86/414/EEK (11)
      
      Komisijas Lēmums 86/473/EEK (12)
      
      Komisijas Lēmums 87/119/EEK (13)
      
      Komisijas Lēmums 87/124/EEK (14)
      
      Komisijas Lēmums 87/257/EEK (15)
      
      Komisijas Lēmums 87/258/EEK (16)
      
      Komisijas Lēmums 87/424/EEK (17)
      
      Komisijas Lēmums C(89) 1686 (18)
      
      Komisijas Lēmums 90/165/EEK (19)
      
      Komisijas Lēmums 90/432/EEK (20)
      
      Komisijas Lēmums 93/26/EEK (21)
      
      Komisijas Lēmums 94/40/EK (22)
      
      Komisijas Lēmums 94/465/EK (23)
      
      Komisijas Lēmums 95/45/EK (24)
      
      Komisijas Lēmums 95/427/EK (25)
      
      Komisijas Lēmums C(95) 2899 (26)
      
      Komisijas Lēmums 97/4/EK (27)
      
      Komisijas Lēmums 97/252/EK (28)
      
      Komisijas Lēmums 97/365/EK (29)
      
      Komisijas Lēmums 97/467/EK (30)
      
      Komisijas Lēmums 97/468/EK (31)
      
      Komisijas Lēmums 97/569/EK (32)
      
      Komisijas Lēmums 98/8/EK (33)
      
      Komisijas Lēmums 98/10/EK (34)
      
      Komisijas Lēmums 1999/120/EK (35)
      
      Komisijas Lēmums 1999/710/EK (36)
      
      Komisijas Lēmums 2001/556/EK (37)
      
      Komisijas Lēmums 2002/987/EK (38)
      
      Komisijas Lēmums 2003/689/EK (39)
      
      Komisijas Lēmums 2004/229/EK (40)
      
      Komisijas Lēmums 2004/628/EK (41)
      
      
         (1)  Komisijas 1981. gada 30. janvāra Lēmums 81/91/EEK par to Argentīnas Republikas uzņēmumu sarakstu, kas apstiprināti svaigas liellopu gaļas, aitu gaļas un mājas nepārnadžu gaļas importam Kopienā (OV L 58, 5.3.1981., 39. lpp.).
      
         (2)  Komisijas 1981. gada 30. janvāra Lēmums 81/92/EEK par Urugvajas Republikas uzņēmumu sarakstu, no kuriem atļauts veikt svaigas liellopu, aitas un mājas nepārnadžu gaļas importu Kopienā (OV L 58, 5.3.1981., 43. lpp.).
      
         (3)  Komisijas 1981. gada 28. jūlija Lēmums 81/713/EEK par to uzņēmumu sarakstu Brazīlijas Federatīvajā Republikā, kas ir apstiprināti svaigas liellopu un teļa gaļas un mājas nepārnadžu gaļas ievešanai Kopienā (OV L 257, 10.9.1981., 28. lpp.).
      
         (4)  Komisijas 1982. gada 16. decembra Lēmums 82/913/EEK, ar ko izveido Dienvidāfrikas Republikas to uzņēmumu sarakstu, kas ir apstiprināti svaigas gaļas ievešanai Kopienā (OV L 381, 31.12.1982., 28. lpp.).
      
         (5)  Komisijas 1983. gada 29. jūlija Lēmums 83/384/EEK par to Austrālijas uzņēmumu sarakstu, kuri apstiprināti svaigas gaļas importēšanai Kopienā (OV L 222, 13.8.1983., 36. lpp.).
      
         (6)  Komisijas 1983. gada 29. jūlija Lēmums 83/402/EEK par to Jaunzēlandes uzņēmumu sarakstu, kuri apstiprināti svaigas gaļas importēšanai Kopienā (OV L 233, 24.8.1983., 24. lpp.).
      
         (7)  Komisijas 1983. gada 29. jūlija Lēmums 83/423/EEK par to Paragvajas Republikas uzņēmumu sarakstu, kam atļauts importēt Kopienā svaigu gaļu (OV L 238, 27.8.1983., 39. lpp.).
      
         (8)  Komisijas 1983. gada 23. decembra Lēmums 84/24/EEK par to Islandes uzņēmumu sarakstu, kuri apstiprināti svaigas gaļas importēšanai Kopienā (OV L 20, 25.1.1984., 21. lpp.).
      
         (9)  Komisijas 1985. gada 29. novembra Lēmums 85/539/EEK par to Grenlandes uzņēmumu sarakstu, kuri apstiprināti svaigas gaļas importēšanai Kopienā (OV L 334, 12.12.1985., 25. lpp.).
      
         (10)  Komisijas 1986. gada 13. februāra Lēmums 86/65/EEK par to Marokas uzņēmumu sarakstu, kam atļauts ievest svaigu gaļu Kopienā (OV L 72, 15.3.1986., 40. lpp.).
      
         (11)  Komisijas 1986. gada 31. jūlija Lēmums 86/414/EEK par to Argentīnas uzņēmumu sarakstu, kas ir apstiprināti gaļas produktu importam uz Kopienu (OV L 237, 23.8.1986., 36. lpp.).
      
         (12)  Komisijas 1986. gada 10. septembra Lēmums 86/473/EEK par to Urugvajas uzņēmumu sarakstu, kam atļauts importēt Kopienā gaļas produktus (OV L 279, 30.9.1986., 53. lpp.).
      
         (13)  Komisijas 1987. gada 13. janvāra Lēmums 87/119/EEK par to Brazīlijas uzņēmumu sarakstu, kas ir apstiprināti gaļas produktu ievešanai Kopienā (OV L 49, 18.2.1987., 37. lpp.).
      
         (14)  Komisijas 1987. gada 19. janvāra Lēmums 87/124/EEK par to Čīles uzņēmumu sarakstu, kas ir apstiprināti svaigas gaļas ievešanai Kopienā (OV L 51, 20.2.1987., 41. lpp.).
      
         (15)  Komisijas 1987. gada 28. aprīļa Lēmums 87/257/EEK par to Amerikas Savienoto Valstu uzņēmumu sarakstu, no kuriem ir atļauts svaigas gaļas imports Kopienā (OV L 121, 9.5.1987., 46. lpp.).
      
         (16)  Komisijas 1987. gada 28. aprīļa Lēmums 87/258/EEK par to Kanādas uzņēmumu sarakstu, kam atļauts importēt Kopienā svaigu gaļu (OV L 121, 9.5.1987., 50. lpp.).
      
         (17)  Komisijas 1987. gada 14. jūlija Lēmums 87/424/EEK par to Meksikas Savienoto Valstu uzņēmumu sarakstu, kas ir apstiprināti svaigas gaļas ievešanai Kopienā (OV L 228, 15.8.1987., 43. lpp.).
      
         (18)  Komisijas 1989. gada 2. oktobra Lēmums C(89) 1686 “To Svazilendas uzņēmumu saraksts, kam atļauts importēt Kopienā svaigu gaļu” (OV C 252, 5.10.1989., 4. lpp.).
      
         (19)  Komisijas 1990. gada 28. marta Lēmums 90/165/EEK par sarakstu, kur uzskaitīti Madagaskaras uzņēmumi, kas apstiprināti svaigas gaļas ievešanai Kopienā (OV L 91, 6.4.1990., 34. lpp.).
      
         (20)  Komisijas 1990. gada 30. jūlija Lēmums 90/432/EEK par sarakstu, kur uzskaitīti Namībijas uzņēmumi, kas apstiprināti svaigas gaļas ievešanai Kopienā (OV L 223, 18.8.1990., 19. lpp.).
      
         (21)  Komisijas 1992. gada 11. decembra Lēmums 93/26/EEK par to Horvātijas Republikas uzņēmumu sarakstu, kuri apstiprināti, lai ievestu Kopienā svaigu gaļu (OV L 16, 25.1.1993., 24. lpp.).
      
         (22)  Komisijas 1994. gada 25. janvāra Lēmums 94/40/EK par to Zimbabves uzņēmumu sarakstu, kuri apstiprināti gaļas produktu ievešanai Kopienā (OV L 22, 27.1.1994., 50. lpp.).
      
         (23)  Komisijas 1994. gada 12. jūlija Lēmums 94/465/EK par to Botsvānas uzņēmumu sarakstu, kam atļauts ievest gaļas produktus Kopienā (OV L 190, 26.7.1994., 25. lpp.).
      
         (24)  Komisijas 1995. gada 20. februāra Lēmums 95/45/EK par svaigas gaļas ievešanai Kopienā apstiprināto bijušās Dienvidslāvijas Maķedonijas Republikas uzņēmumu sarakstu (OV L 51, 8.3.1995., 13. lpp.).
      
         (25)  Komisijas 1995. gada 16. oktobra Lēmums 95/427/EK par Namībijas Republikas uzņēmumu sarakstu, kas apstiprināti gaļas produktu importam uz Kopienu (OV L 254, 24.10.1995., 28. lpp.).
      
         (26)  Komisijas 1995. gada 30. novembra Lēmums C(95) 2899 “To Botsvānas uzņēmumu saraksts, kam atļauts importēt Kopienā svaigu gaļu” (OV C 338, 16.12.1995., 3. lpp.).
      
         (27)  Komisijas 1996. gada 12. decembra Lēmums 97/4/EK, ar ko sastāda to ārpuskopienas valstu uzņēmumu pagaidu sarakstu, no kuriem dalībvalstis atļauj ievest svaigu mājputnu gaļu (OV L 2, 4.1.1997., 6. lpp.).
      
         (28)  Komisijas 1997. gada 25. marta Lēmums 97/252/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest pienu un piena produktus, kas paredzēti lietošanai pārtikā (OV L 101, 18.4.1997., 46. lpp.).
      
         (29)  Komisijas 1997. gada 26. marta Lēmums 97/365/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest produktus, kas gatavoti no liellopu, cūku, zirgu dzimtas dzīvnieku, aitu un kazu gaļas (OV L 154, 12.6.1997., 41. lpp.).
      
         (30)  Komisijas 1997. gada 7. jūlija Lēmums 97/467/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu (OV L 199, 26.7.1997., 57. lpp.).
      
         (31)  Komisijas 1997. gada 7. jūlija Lēmums 97/468/EK, ar ko izveido pagaidu sarakstus ar trešo valstu uzņēmumiem, no kuriem dalībvalstis atļauj medījamo dzīvnieku gaļas ievedumus (OV L 199, 26.7.1997., 62. lpp.).
      
         (32)  Komisijas 1997. gada 16. jūlija Lēmums 97/569/EK par pagaidu sarakstu izstrādāšanu trešo valstu uzņēmumiem, no kuriem dalībvalstis atļauj gaļas produktu importu (OV L 234, 26.8.1997., 16. lpp.).
      
         (33)  Komisijas 1997. gada 16. decembra Lēmums 98/8/EK par to Dienvidslāvijas Federatīvās Republikas uzņēmumu sarakstu, kuri apstiprināti svaigas gaļas ievedumiem Kopienā (OV L 2, 6.1.1998., 12. lpp.).
      
         (34)  Komisijas 1997. gada 16. decembra Lēmums 98/10/EK, ar ko izveido trešo valstu uzņēmumu pagaidu sarakstu, no kuriem dalībvalstis atļauj veikt tādu produktu importu, kas gatavoti no liellopu, cūku, zirga, aitu un kazas gaļas (OV L 3, 7.1.1998., 14. lpp.).
      
         (35)  Komisijas 1999. gada 27. janvāra Lēmums 1999/120/EK, ar ko izveido to trešo valstu uzņēmumu pagaidu sarakstu, no kuriem dalībvalstis atļauj ievest dzīvnieku zarnas, kuņģus un pūšļus (OV L 36, 10.2.1999., 21. lpp.).
      
         (36)  Komisijas 1999. gada 15. oktobra Lēmums 1999/710/EK par tādu trešo valstu uzņēmumu pagaidu sarakstu izveidi, no kuriem dalībvalstis var importēt malto gaļu un gaļas izstrādājumus (OV L 281, 4.11.1999., 82. lpp.).
      
         (37)  Komisijas 2001. gada 11. jūlija Lēmums 2001/556/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest želatīnu, kas paredzēts lietošanai pārtikā (OV L 200, 25.7.2001., 23. lpp.).
      
         (38)  Komisijas 2002. gada 13. decembra Lēmums 2002/987/EK par to Folklendas salu uzņēmumu sarakstu, kas apstiprināti svaigas gaļas importam Kopienā (OV L 344, 19.12.2002., 39. lpp.).
      
         (39)  Komisijas 2003. gada 2. oktobra Lēmums 2003/689/EK par to Igaunijas uzņēmumu sarakstu, kam atļauts importēt Kopienā svaigu gaļu (OV L 251, 3.10.2003., 21. lpp.).
      
         (40)  Komisijas 2004. gada 5. marta Lēmums 2004/229/EK par to Latvijas uzņēmumu sarakstu, kam atļauts importēt Kopienā svaigu gaļu (OV L 70, 9.3.2004., 39. lpp.).
      
         (41)  Komisijas 2004. gada 2. septembra Lēmums 2004/628/EK par to Jaunkaledonijas iestāžu sarakstu, no kurām dalībvalstis atļauj svaigas gaļas importu uz Kopienu (OV L 284, 3.9.2004., 4. lpp.).